Publication: Magyar Közlöny
Issue: MK-1999-124 (Year: 1999, Number: 124)
Era: 1990-2004
Section: elszámolási számlához kapcsolódó alszámlán köteles elkülöníteni. Az alszámlán elkülönített összeget — a helyi önkormányzatokról szóló 1990. évi LXV. törvény 88. §-a (1) bekezdésének b) pontja alapján — a helyi önkormányzat hitel
Paragraph Index: 212

(7) Az időarányos havi ütemezéstől az (5) bekezdésben foglaltakat meghaladó eltérést (előrehozást) fejezet öszszesenben a Kincstár engedélyezhet. Az ezzel kapcsolatos jóváhagyó bizonylatot a havi és kincstári ügyfelenkénti bontású előirányzat-felhasználási korrekcióval együtt kell benyújtani. Az előrehozás időarányos visszapótlás mellett történik, kivéve, ha a Kincstár a rendelkezésére álló adatok alapján — a fejezet kérelmét is figyelembe véve — ettől eltérő módon rendelkezik.” „(10) A fejezeti kezelésű előirányzatok terhére történő fejezeten kívüli, valamint a fejezet által közvetlenül teljesített kifizetések előirányzat-felhasználási terv alapján teljesítésarányosan vehetők igénybe. Az igénybevétel fejezeti szinten összességében a halmozott havi időarányos mértéket csak a Kincstár engedélyével haladhatja meg. Az előirányzat-felhasználási tervet — a pénzügyminiszter rendeletében meghatározott formában — a felügyeleti szervnek negyedévente a negyedévet megelőző hónap 10. napjáig kell benyújtania a Kincstárhoz.

Source: https://magyarkozlony.hu/hivatalos-lapok/7485037b082f450127154489b3936e70ee10d197/dokumentumok/16e5ec03f89177906f026866b2f7ce59370ec701/letoltes